Pier y Garth

Pier yn ninas Bangor, Gwynedd yw Pier y Garth (enw swyddogol) neu Pier Bangor. Dyma'r pier ail hiraf yng Nghymru (y nawfed hiraf yng ngwledydd Prydain), sy'n ymestyn 1,500 troedfedd (472 medr) i Afon Menai. Fe'i lleolir tua hanner milltir i'r gogledd-ddwyrain o'r ddinas ei hun, yn ymyl rhan o Fangor a elwir Y Garth, sy'n rhoi ei enw iddo'n swyddogol er mai fel 'Pier Bangor' y mae'n cael ei adnabod yn gyffredinol. Bu bron iddo gael ei ddymchwel yn 1974 oherwydd ei gyflwr ar y pryd. Ond gwrthwynebwyd y cynllun gan bobl leol ac erbyn hyn mae'r pier wedi cael ei drwsio (rhwng 1982 a 1988) ac mae'n adeilad rhestredig Gradd II*.

Hanes
Agorwyd y pier ar 14 Mai, 1896. Ei hyd gwreiddiol oedd 1,550 troedfedd. Roedd gwasanaeth fferi yn rhedeg o ben y pier dros y Fenai i safle ger Biwmares. Roedd llongau pleser arfordirol yn galw yno hefyd, yn teithio rhyngddo â Blackpool, Lerpwl ac Ynys Manaw.
250px|bawd|chwith|Pier y Garth o Fiwmaris
250px|chwith|bawd|Golygfa ar hyd Pier y Garth

Cyfeiriadau

Dolenni allanol
 Pier Bangor  ar wefan y National Piers Society

Categori:Adeiladau rhestredig Gradd II* Gwynedd
Categori:Adeiladau ac adeiladwaith y 19eg ganrif
Categori:Afon Menai
Categori:Bangor
Garth